قراءت اعمش

قراءت اعمش ابو محمد سلیمان بن مہران اعمش یہ چار شاذ قراءتوں میں سے ایک ہے: حسن بصری، ابن محیصن مکی، یزیدی بصری اور أعمش أسدی کی قراءات۔ یہ وہ قراءات ہیں جو ان دس صحیح قراءات سے زائد ہیں، جو قراءت صحیحہ کی شرائط (یعنی سند کی صحت، رسم عثمانی کے مطابق ہونا اور زبانِ عربی کے کسی معتبر لہجے کے مطابق ہونا) مکمل کرتی ہیں۔
جب ابن مجاہد نے اپنے کتاب میں سات قراء کی قراءات کو جمع کیا تو انھوں نے أعمش کی قراءت کو منتخب نہیں کیا، اس کی دو وجوہات تھیں:
 . کیونکہ أعمش کی قراءت اکثر اوقات کوفی قراء کی قراءات (مثلاً حمزہ اور عاصم) سے باہر نہیں نکلتی تھی اور نہ اس کی قراءت دوسرے مشہور کوفی قراء کی طرح مضبوط تھی۔
 . اور دوسری وجہ یہ تھی کہ أعمش کی قراءت شاذ (یعنی غیر معتمد) تھی۔ المدخل إلى علوم القرآن الكريم، محمد فاروق النبهان، دار عالم القرآن – حلب، الطبعة: الأولى، 2005م، (ص/ 207)، https://shamela.ws/book/38032/200] 
 ان کتابوں میں سے جو الأعمش کے طرق (روایات) کو بیان کرتی ہیں 
 . الروضۃ في القراءات الإحدى عشرة
تالیف: ابوعلی حسن بن محمد بغدادی مالکی۔
انھوں نے قرآن کی قراءت ابو محمد حسن بن محمد فحام سے حاصل کی اور انھوں نے ابو نصر سلامہ موصلی سے سورۃ الزخرف تک قراءت کی اور باقی قرآن ان سے سماعتاً حاصل کیا۔[صفحات في علوم القراءات، عبد القيوم السندي، المكتبة الإمدادية، الطبعة: الأولى، 1415هـ، (ص/ 52)، https://shamela.ws/book/8639/51] 
سلامہ موصلی نے احمد بن ابراہیم الوراق سے قراءت کی،
احمد الوراق نے خلف اور ابو عبید دونوں سے روایت کی اور ان دونوں نے کسائی سے قراءت حاصل کی۔
کسائی نے زائدة بن قدامہ سے قراءت کی اور زائدة نے الأعمش سے قراءت کی۔
(بعض روایتوں میں آیا ہے کہ کسائی نے براہِ راست الأعمش سے بھی سماع کیا۔)[الروضة في القراءات الإحدى عشرة، الحسن بن محمد المالكي، مكتبة العلوم والحكم – المدينة المنورة – سوريا، الطبعة: الأولى، 2004م، (1/ 178)]
الأعمش نے ان لوگوں سے ملاقات کی اور ان سے روایت کی:
ابراہیم بن یزید، جنھوں نے علقمہ اور اسود بن یزید سے روایت کی اور ان دونوں نے حضرت عمر بن خطابؓ سے؛
نیز الأعمش نے ابوصالح سے ابو ہریرہؓ کے واسطے سے روایت کی؛
اور یحییٰ بن وثاب سے بھی قراءت حاصل کی۔
 . المبهج از سبط الخياط
سبط الخياط نے اپنی کتاب "المبهج" میں الأعمش کی اسانید کو متصل سند کے ساتھ ذکر کیا ہے، جن میں یہ دو خاص طرق شامل ہیں:
 طریق المطوعی عن إدریس:
سبط الخياط نے عبد القاہر بن عبد السلام عباسی سے قراءت کی؛
عبد القاہر نے حسن بن سعید المطوعی سے پڑھی؛
المطوعی نے ادریس بن عبد الکریم حداد سے پڑھی؛
ادریس نے خلف بزّار سے پڑھی؛
خلف نے کسائی سے قراءت کی؛
کسائی نے زائدة سے اور زائدة نے الأعمش سے قراءت حاصل کی۔
 طریق ابن شنبوذ:
سبط الخياط نے ابو الفضل عز الشرف سے قراءت کی؛
ابو الفضل نے محمد بن حسین سے پڑھی؛
محمد بن حسین نے محمد بن احمد شنبوذی سے پڑھی؛
اور محمد بن احمد شنبوذی نے اپنے والد احمد بن ابراہیم وراق خلف سے قراءت کی؛
وراق خلف نے خلف اور قاسم بن سلام سے روایت کی؛
ان دونوں نے کسائی سے پڑھی؛
کسائی نے زائدة سے اور زائدة نے الأعمش سے قراءت حاصل کی۔
الأعمش نے یحییٰ بن وثاب سے قراءت کی اور اس کے ساتھ ساتھ زر بن حبیش، عبیدہ السلمانی، ابو شبل علقمہ بن قیس، اسود بن یزید اور مسروق بن أجدع سے بھی روایت کی۔
ان سب نے حضرت عبد اللہ بن مسعودؓ سے قراءت حاصل کی اور عبد اللہ بن مسعودؓ نے براہ راست نبی کریم صلی اللہ علیہ وآلہ وسلم سے قراءت کی۔[المبهج في القراءات الثمان وقراءة الأعمش وابن محيصن واختيار خلف واليزيدي، علي بن أحمد المعروف بسبط الخياط، جامعة الإمام محمد بن سعود، 1404هـ، (1/ 65 – 66)

 حوالہ جات 

زمرہ:علم قراءات
زمرہ:اختلاف قراءات